smcproject/ml-wiki-sentences huggingface dataset:
പ്രശസ്തമായ കടമ്മനിട്ട ഗ്രാമം നാരങ്ങാനം  പഞ്ചായത്തിലാണ് സ്ഥിതി ചെയ്യുന്നത് ഏകദേശം 8 നൂറ്റാണ്ടുകളുടെ കാലപ്പഴക്കം കടമ്മനിട്ട ഭഗവതി  ക്ഷേത്രത്തിന് ഉണ്ട് എന്ന്  ക്ഷേത്ര ഐതിഹ്യത്തിൽ പറയപ്പെടുന്നു.
പത്തു ദിവസം നീണ്ടു നിൽക്കുന്ന ലോകപ്രശസ്തമായ കടമ്മനിട്ട പടയണി ഈ ക്ഷേത്രം മുറ്റത്താണ് അരങ്ങേറുന്നത്.
കലാകാരന്മാരുടെ ഒരുകേന്ദ്രമാണ് കടമ്മനിട്ട എന്ന ഗ്രാമം.
ശ്രീരാമ പ്രതിഷ്ഠിതമായ ആലുങ്കൽ തേവര്
ശ്രീരാമനും മറ്റും വനത്തിലൊളിച്ചു താമസിച്ച സമയം വച്ചാരാധന നടത്തിയ കോവിലാണ് ആലുങ്കൽ തേവരുടേത്.
ഗോത്ര മൂപ്പന്മാരുടെ അധീനതയിലായിരുന്നിടം നാട്ടു രാജ്യമായി തീരുകയും  നാട്ടുരാജ്യമായി വികസിക്കുകയും ക്ഷത്രിയരെ ഇടപ്രഭുക്കളായി സ്ഥാപിക്കുകയും ചെയ്തു.
ഇടപ്പള്ളി സ്വരൂപം,ഒടനാട്,കൈപ്പുഴ രാജ്ഞി  ഇവിടം കൈയടക്കി.
അവസാനം മാർത്താണ്ഡ വർമ്മ തൃപ്പടിത്താനം നടത്തുന്നതിനു മുമ്പ് വരെ ഇടപ്പള്ളി സ്വരൂപം സാമന്തരായവരെ ദത്ത് നല്കി തുണ്ട് കാട് വെട്ടി ആലയം നിർമ്മിച്ചു നല്കി  ഭരണം നടത്തുകയും കുടുംബ വിസ്തൃതി കൂടി വന്നു ക്ഷയിക്കുകയും ചെയ്തു.
പിന്നീട് പന്തളത്തിന് തിരുവിതാംകൂർ കരം പിരിക്കാൻ വേണ്ടി കോട്ടയം പറമ്പ് മുതലായ മില്ലക്കാരെ ചുമതലപ്പെടുത്തുകയും ചെയ്തു.
ശ്രീരാമചന്ദ്രനാൽ പ്രതിഷ്ഠിതമായ കുടുംബ സമേതനായ പരമേശരനെയാണ്  ആലുങ്കൽ തേവരെന്ന നാമത്തിൽ പ്രതിഷ്ഠിച്ചതും ഖ്യാതികേട്ടതും.
പിന്നീട് അവിടെ സമ്പത്ത് കുമിഞ്ഞു കൂടിയപ്പോൾ തീവെട്ടിക്കൊള്ളക്കാരുടെ ആക്രമണത്തിൽ അവിടം നശിപ്പിച്ച് പണവും പണ്ടങ്ങളും കൈക്കലാക്കി.
എന്നാൽ തിരുമുറ്റം കളരി അന്ത്യാളൻകാവ് അടപ്പക്കുന്ന് എന്നിവിടങ്ങളിൽ നിന്നും ഈ വിവരം അറിഞ്ഞ് സ്വർണ്ണവും മറ്റു സമ്പാദ്യങ്ങളും ചെമ്പുകളിലാക്കി കുളത്തിലിട്ടു.
കൈയിലെടുക്കാവുന്നതുമായി നാടുവിടുകയും ചെയ്തു.
യും
5043 ഏക്കർ(20.40 ച കിലോമീറ്റർ)  ചുറ്റളവിൽ കിടക്കുന്ന നാരങ്ങാനം ഗ്രാമപഞ്ചായത്ത് ഒരു നാട്ടുരാജ്യമായിരുന്നു.
സാമന്തൻമാരും ഇടപ്രഭുക്കളും.
വിവിധ പലയാന കുടിയേറ്റങ്ങൾക്ക് സാക്ഷ്യം വഹിച്ച പുണ്യ ഫലഭൂയിഷ്ടമായതും വെള്ളപ്പൊക്കം മുതലായ പ്രകൃതി ക്ഷോഭങ്ങൾ കാര്യമായി ബാധിക്കാത്ത ഇടം.
നാരങ്ങാനത്തിന്റെ ഏറ്റവും ഉയരം കൂടിയ മടുക്കക്കുന്നിന്റെ മുകളിൽ നിന്നും ആലപ്പുഴ വരെയുള്ള ദൃശ്യങ്ങൾ കാണാൻ സാധിക്കും.
ആ മടുക്കക്കുന്നിന്റെ ചുവട്ടിൽ ഉരുമിയാണ് പമ്പ ഒഴുകുന്നത്.
അയിരൂർ അസ്ഥാനമാക്കിയും ചെറുകോൽ പകുതിയിലും കുമ്പഴ പകുതിയിലും(വില്ലേജ്) മാർത്താണ്ഡ വർമ്മയുടെ കാലത്തോളം പഴക്കമുള്ള ചില രേഖകൾ ലഭ്യവുമാണ്.
പിന്നീട് നാരങ്ങാനം മഠത്തുംപടിയിൽ ആസ്ഥാനമാക്കി വില്ലേജ് പ്രവർത്തിച്ചു പിന്നീടത് ആലുങ്കലേക്ക് മാറി.
ആലുങ്കൽ തേവരുടെ അധീനതയിൽ ഗ്രാമ്യരാജ്യങ്ങളായി നിലനിന്നിരുന്നപ്പോൾ ഉണ്ടായിരുന്ന ഇടത്തിട്ട /മല്ലടി/എഴുന്നള്ളുംപുറം/മൺകോട്ട/ മുതലായ പേരുകളിൽ പ്രസിദ്ധമായ സ്ഥലത്ത് തിരുവാറന്മുളയപ്പന്റെ എഴുന്നെള്ളും പുറമായിരുന്നു എന്നും ആദ്യ കതിര് കോട്ടപ്പാറ മലയ്ച്ഛനും/തേവർക്ക് രണ്ടാം കതിർ നിറപുത്തരിയായി കെട്ടിയും.
മൂന്നാം കതിർ ഹൃഷികേശമഠത്തിനോ സമർപ്പിച്ച ശേഷം കരവക ഒരു കെട്ടും കെട്ടിയശേഷമേ ബാക്കിയുള്ള നെല്ല് കൊയ്തിരുന്നുള്ളു.
കൊയ്ത്ത് കഴിഞ്ഞ് കൊയ്ത്തുത്സവം നടത്തുമായിരുന്നു.
ഈ കൊയ്ത്തുത്സവം വഞ്ചിപ്പാട്ടോടുകൂടിയാണ് സമാപിക്കുക.
തുടർന്ന് നാടുവാഴി(ഇടപ്രഭു) ശേഖരിച്ചു വച്ചിരുന്ന നെല്ലുമായി ചിങ്ങമാസം വെള്ളം ആവുന്ന വരെ കാത്ത്
ആറന്മുള വലിയ തോടുവഴി പണ്ട് കൃഷി കഴിഞ്ഞ് നായിരിങ്ങാനം നിന്നും തുണവള്ളങ്ങളുമായി വിളകൾ കയറ്റി ആറന്മുളക്ക് പോയിരുന്നു എന്ന് നാരങ്ങാനത്തെ ഇപ്പോൾ പതിമൂന്നാം വാർഡിൽ താമസിക്കുന്ന കോലടിയാട്ടം നടത്തിയിരുന്ന ആശാൻ പറഞ്ഞിട്ടുണ്ട്.
പല വാമൊഴിചരിതവും ഇപ്പോഴും ഹൃദിസ്ഥമായ മനുഷ്യനാണ്.
പ്രാചീന രാമായണകഥപ്പാട്ട്, ശ്രീരാമൻ കുടുംബ സമേതരായി പ്രതിഷ്ഠിച്ച ആലുങ്കൽ തേവരുടെ കഥയും അദ്ദേഹത്തിനറിയാം.
ആറന്മുള വലിയ തോട് :
കുംഭംകുഴി മുരുപ്പിൽ നിന്നും ചിറയത്ത് മലയിൽ /സൂചിമല നിന്നും ഉത്ഭവിച്ച് മഠത്തുംപടിയിൽ സംഗമിച്ച് തെക്കേമല ജില്ലാ ടൂറിസം പ്രമോഷൻ കൗൺസിലിനു സമീപത്തുകൂടി പമ്പയിലേക്ക് ചേരുന്നതാണ് ആറന്മുള വലിയ തോട്.
തിരുനിഴൽമാലയിൽ നാരങ്ങാനത്തെപ്പറ്റി പ്രതിപാദിക്കുന്നു.
നാന്മൊഴിയുമേടം നാരങ്ങാനം എന്നതിലൂടെ നാലുവേദങ്ങളുടേയും പഠന കേന്ദ്രമായിരുന്ന ഇവിടുത്തെ ക്ഷേത്രവും , ബ്രാഹ്മണരുടെ ആധിപത്യവും കാലക്രമേണ കുറഞ്ഞു.
ബ്രാഹ്മണ്യേത്ത്, നമ്പ്യാത്ത്, പയ്യക്കോട് , അറയ്ക്കൽ, നിലയ്ക്കലേത്ത് എന്നീ വീട്ടുപേരുകൾ ഇന്നും മാറ്റമില്ലാതെ തുടരുന്നു.
ആയിരം ബ്രാഹ്മണർ വരുമ്പോൾ ആയിരം ബ്രാഹ്മണർ പഠനം കഴിഞ്ഞു പോയിരുന്ന സത്രമായിരുന്നു പയ്യക്കോട്.
ആലുങ്കൽ തേവരുടെ ക്ഷേത്രം നശിക്കപ്പെട്ടിട്ട് ഏറെ വർഷങ്ങൾ കഴിഞ്ഞിട്ടും ക്ഷേത്ര അവശിഷ്ടങ്ങൾ ഇന്നും പൂതക്കുഴി എംടി എൽ പി സ്കൂളിനു സമീപം കാണാനാവും.
ഹോമ പറമ്പ്, ബലിക്കളം , ചെമ്പകത്തിനാൽ എന്നീ സ്ഥലങ്ങൾ നാരങ്ങാനം എന്ന ബോർഡ് പി ഡബ്ല്യു ഡി സ്ഥാപിച്ചതിന് നേരെ കാണാവുന്നതാണ്.
ഇതിന്റെ വിവരണം തിരുനിഴൽമാലയിൽ അയിരൂർ ഗോവിന്ദൻ ആറന്മുളയുടെ പത്ത് പ്രതികളെപ്പറ്റി പ്രതിപാദിക്കുന്നിടത്ത് പറഞ്ഞിട്ടുണ്ട്.
തിരുനിഴൽമാലയുടെ പഠനങ്ങൾ ഇപ്പോൾ ആർസി കരിപ്പത്ത് , ഡോ എം.എം.പുരുഷോത്തമൻ നായർ എന്നിവർ സംഗ്രഹിച്ചെഴുതിയിട്ടുണ്ട്.
ആറന്മുളയിൽ തിരുനിഴലുഴലിച്ചയ്ക്കായി വന്ന  മലയർ  രുനിഴൽമാലയിലെ പാട്ട്  കണ്ണേറ്റു നാവേറ് പാട്ടുപാടി കണ്ണൂർ കാസർകോഡ് ജില്ലകളിൽ തിരുവാറന്മുളയപ്പനെ സ്തുതിച്ച്  ജീവിക്കുന്നു.
ആധികാരിക ഗ്രന്ഥങ്ങൾ :
ആറന്മുള വിലാസം ഹംസപ്പാട്ട് , നെടുമ്പയിൽ കൊച്ചുകൃഷ്ണനാശാൻ
ഐതിഹ്യമാല, കൊട്ടാരത്തിൽ ശങ്കുണ്ണി
ശ്രീരംഗനാഥൻ കെപി,ആറന്മുള ഐതിഹ്യവും ,ചരിത്ര സത്യങ്ങളും
ഹരികുമാർ, പുഴ.
കോം(ഓൺലൈൻ)
ആവേദകർ പ്രധാന സ്ഥലങ്ങൾ
കടമ്മനിട്ട ,
കണമുക്ക് , ആലുങ്കൽ , , വലിയകുളം , മഠത്തുംപടി , തോന്യ മല , ദേവിപുരം , തറ ഭാഗം , വട്ടകാവ് കക്കണ്ണിമല , മാഹാണിമല ,കാവട,കോട്ടപ്പാറ, അന്ത്യാളൻകാവ്, അഞ്ചുതോട്,  വട്ടക്കാവ് , ചാന്തുരത്തിൽപടി, വളഞ്ഞിലേത്ത്പടി, പയ്യക്കോട്ട് പടി, കുംഭംകുഴി, നിരവത്ത്, തൂളികുളം, ഇവ നാരങ്ങാനത്തെ പ്രധാന സ്ഥലങ്ങളാണ്.
കടമ്മനിട്ട പടയണി ഗ്രാമം , കക്കണ്ണിമല
കേന്ദ്ര ടൂറിസം വകുപ്പിന് കീഴിലുള്ള പടയണി പരിശീലന പഠനകേന്ദ്രം കടമ്മനിട്ട ഭഗവതി ക്ഷേത്രത്തിനു സമീപം.
കടമ്മനിട്ട പടയണി ഗ്രാമം , (കടമ്മനിട്ട ഗോത്രകലാകളരി) , കേരള സാംസ്കാരിക വകുപ്പിന് കീഴിലുള്ള കടമ്മനിട്ട കാവ്യശില്പം , കടമ്മനിട്ട രാമകൃഷ്ണ സ്മൃതിമണ്ഡപം, നാരങ്ങാനത്തെ മറ്റൊരു പ്രധാന അകർഷണമാണ് കക്കണ്ണിമല, ഒരു ടൂറിസ്റ്റ്‌ കേന്ദ്രം കുടിയാണിത് ശബരിമല യാത്രക്ക് എറ്റവും അനുയോജ്യ സ്ഥലം ആണ് നാരങ്ങാനം കക്കണ്ണിമല ഇത്രയും പ്രച്ചരമാക്കിയത് കൊച്ചൂഞ്ഞ് എന്ന വ്യക്തിയാണ്
നാരദ സ്റ്റിംഗ് ഓപ്പെറെഷൻ
ഒരു സ്വതന്ത്ര ഓൺലയിൻ മാധ്യമ സ്ഥാപനമാണ്‌ നാരദ .
ഹിന്ദു പുരാണത്തിലെ നാരദ മഹർഷിയാണ് ഒരിടത്ത് നിന്നും മറ്റൊരിടത്തേക്ക് വർത്ത്മാനങ്ങളെ എത്തിച്ചിരുന്ന ഏറ്റവും പഴക്കം ചെന്ന പത്രസ്ഥാപനം എന്നാണ് നാരദ ന്യൂസ് ചീഫ് എഡിറ്റർ മാത്യൂ സാമുവേൽ പേരിന്റെ ഉത്ഭവത്തെ കുറിച്ച് പറയുന്നത് .
ഇപ്പോൾ സിബിഐ യും എൻഫോഴ്‌സ്‌മെന്റ് ഡിറക്ടറേറ്റും ഈ കേസ് അന്വേഷിക്കുന്നു .
പശ്ചാത്തലം[തിരുത്തുക]
കോം Archived 2017-10-19 at the Wayback Machine .
എന്ന പേരിൽ പുറത്തുവിട്ടത്.
പ്രതികരണങ്ങൾ  [തിരുത്തുക]
നാരദ സ്റ്റിംഗ് ഓപ്പെറെഷൻ ↑ {{ cite news }} : Missing or empty | title= ( help )
ജി.എൽ.പി. സ്കൂൾ, പൂഞ്ഞാർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
1901-ൽ പൂഞ്ഞാർ കൊട്ടാരത്തിലെ കുട്ടികൾക്ക് വേണ്ടി ശ്രീമൂലം തിരുനാൾ രാജാവ് പണികഴിപ്പിച്ചതാണ് ഈ സ്കൂൾ പെൺ പള്ളിക്കൂടം ആൺ പള്ളിക്കൂടം എന്നീ രണ്ട് വിഭാഗങ്ങളായി ട്ടായിരുന്നു നിലനിന്നിരുന്നത് പിന്നീട് കേരള സർക്കാർ വിദ്യാലയമായി മാറി.
ഇന്ന് 25 0 കുട്ടികളും 20 സ്റ്റാഫുകളുമായി സ്കൂൾ നിലനിൽക്കുന്നു പല ഉന്നത നേതാക്കളുടെയും, പ്രശസ്തരുടെ യും മാതൃവിദ്യാലയമാണ്.
ജി.എൽ.പി. സ്കൂൾ കൂവേരി ഇംഗ്ലീഷ് വിലാസം https://ml.wikipedia.org/wiki/G.
L.P.School_Koovery
കൂവേരിയിലെ പ്രസിദ്ധമായ ജന്മികുടുംബമായ പോത്തേര കല്ലൂർ വീട്ടിലെ കാരണവന്മാർ കുടുംബത്തിലുള്ള കുട്ടികളെ വിദ്യ അഭ്യസിപ്പിക്കുവാൻ 1906 ൽ സ്ഥാപിച്ച എഴുത്തു പള്ളിക്കൂടമാണ്‌ പിന്നീട് ഗവ: എൽ.പി.സ്കൂളായി മാറിയത്.
കൂവേരി ശ്രീ സോമേശ്വരി ക്ഷേത്രത്തിനു താഴെയുള്ള ഒരു പറമ്പിലായിരുന്നു പള്ളിക്കൂടം ആരംഭിച്ചത്.
പിന്നീട് സ്കൂൾ ഇന്നു സ്ഥിതിചെയ്യുന്ന ചക്കരക്കുന്ന് പറമ്പിലേക്ക് മാറ്റി.
1937 ൽ അഞ്ചാം ക്ളാസ്സ് വരെയുള്ള സ്കൂൾ ആയി ഉയരുകയും പിന്നീട് മലബാർ ഡിസ്ട്രിക്റ്റ് ബോർഡ് ഏറ്റെടുക്കുകയും ചെയ്തു.
1957 ൽ ഗവ: എൽ.പി. സ്കൂളായി മാറി.
കല്ലൂർ കോമൻ മാസ്റ്റർ, കല്ലൂർ ശേഖരൻ മാസ്റ്റർ എന്നിവർ ഇവിടുത്തെ ആദ്യകാല അദ്ധ്യാപകരായിരുന്നു.
തുടർന്ന് കെ. കുഞ്ഞനന്തൻ നമ്പ്യാർ, കെ. കൃഷ്ണൻ നമ്പ്യാർ, കെ. കുഞ്ഞിരാമൻ നമ്പ്യാർ എന്നിവർ അദ്ധ്യാപരായി സേവനമനുഷ്ഠിച്ചു.
1962 ലാണ്‌ സ്കൂളിന്റെ കെട്ടിടം ആദ്യമായി പുതുക്കിപണിതത്.
ഡോ: പി.പി. ബാലൻ മാസ്റ്റർ ചപ്പാരപ്പടവ് ഗ്രാമപ്പഞ്ചായത്ത് പ്രസിഡന്റായിരിക്കെയാണ്‌ ഇവിടുത്തെ കുടിവെള്ള പ്രശ്നത്തിന്‌ പരിഹാരം കണ്ടുകൊണ്ട് വാട്ടർ അതോറിട്ടിയുടെ കുടിവെള്ള സൗകര്യം ഏർപ്പെടുത്തിയത്.
ജി.ഐ.എം.പി.എസ്
1996 ജനുവരിയിൽ ജോർജ്ജ് വാൾട്ട്മാൻ (George Woltman)സ്ഥാപിച്ച ഒരു ഇന്റർനെറ്റ് കൂട്ടായ്മയാണ് ഗ്രേറ്റ് ഇന്റർനെറ്റ് മെഴ്സെൻ പ്രൈം സേർച്ച് (The Great Internet Mersenne Prime Search-GIMPS) അഥവാ ജി.ഐ.എം.പി.എസ് .
മെഴ്സൻ അഭാജ്യസംഖ്യകളെ കണ്ടെത്തുന്നതിനായാണ് ഈ കൂട്ടായ്മ സ്ഥാപിക്കപ്പെട്ടത്.
ഗവേഷണ ആവശ്യങ്ങൾക്കായി ഇൻറർനെറ്റിലൂടെ വിതരണം ചെയ്യുന്ന ആദ്യത്തെ വലിയ തോതിലുള്ള കമ്പ്യൂട്ടിംഗ് പ്രോജക്ടുകളിൽ ഒന്നാണ് ഇത് എന്ന് പറയപ്പെടുന്നു.
GIMPS-ന്റെ ലോഗോ
ജി.ഐ.എം.പി.എസ് പ്രൈം 95 എന്ന് പേരുനൽകിയിട്ടുള്ള സ്വതന്ത്ര സോഫ്‌റ്റ്‌വെയർ ഉപയോഗിച്ചാണ് ഇത്തരം അഭാജ്യസംഖ്യ കളെ കണ്ടെത്തുന്നതിനുള്ള ഗവേഷണങ്ങൾ നടക്കുന്നത്.
ആയിരക്കണക്കിന് ഗണിതജ്ഞരാണ് ഈ ഉദ്യമത്തിൽ പങ്കാളികളായിട്ടുള്ളത്.
ഡസൻ കണക്കിന് വിദഗ്ധരുടെയും ആയിരക്കണക്കിന് സന്നദ്ധ സേവകരുടെയും പ്രവർത്തന ഫലമായി ഈ സംഘടനയ്ക്ക് കുറേ മെഴ്സെൻ അഭാജ്യസംഖ്യകളെ കണ്ടെത്താൻ കഴിഞ്ഞു.
ചരിത്രം 1996 ജനുവരിയിൽ ജോർജ്ജ് വാൾട്ട്മാൻ (George Woltman)ഈ കൂട്ടായ്മ സ്ഥാപിച്ചു.
ലൂഥർ വെൽഷ് ആദ്യമായി GGIMPS (ജോർജ്ജ് ഗ്രേറ്റ് ഇന്റർനെറ്റ് മെഴ്സെൻ പ്രൈം സേർച്ച്) എന്ന പേര് നിർദ്ദേശിച്ചു; അധികം താമസിയാതെ ജോർജ്ജ് വാൾട്ടൺ പദ്ധതിക്ക് ഇപ്പോഴത്തെ പേര് നൽകാൻ ആദ്യത്തെ ജി നീക്കം ചെയ്തു.
ആരംഭകാലത്ത് സംഘടനയുടെ പ്രോഗ്രാമിങ്ങുകൾ നടത്തിയിരുന്നത് i386 കംപ്യൂട്ടറുകളിലായിരുന്നു.
29 ആമത്തെ മെഴ്സെൻ അഭാജ്യസംഖ്യയുടെ കണ്ടെത്തലിനു പിന്നിലെ സഹപ്രവർത്തകനും ആദ്യകാലത്ത് തിരച്ചിലുകൾ നടത്തുകയും ചെയ്ത ല്യൂക്ക് വെൽഷ് ആണ് ഈ പ്രൊജക്ടിന്റെ പേര് ആദ്യമായി ഉപയോഗിച്ചത്.
കുറച്ച് മാസങ്ങൾ കൊണ്ട് ഏതാനും ഡസൻ ആളുകൾ സംഘടനയിൽ ചേർന്നു.
ഒരു വർഷം കൊണ്ട് സംഘടനാ അംഗങ്ങളുടെ എണ്ണം ആയിരത്തിനു മുകളിലായി.
1996 നവംബർ 13 ന് അംഗമായ ജോയൽ അർമൻഗോഡ് M 1,398,269 ന്റെ അഭാജ്യത്വം കണ്ടെത്തി.
ജൂൺ 2021 ലെ കണക്കുപ്രകാരം സംഘടന ഇതുവരെ ആകെ പതിനേഴ് മെഴ്സെൻ അഭാജ്യസംഖ്യകളെ കണ്ടെത്തി.
2021 ജൂൺ വരെ അറിയപ്പെടുന്ന ഏറ്റവും വലിയ പ്രൈം 282,589,933 - 1 (അല്ലെങ്കിൽ ചുരുക്കത്തിൽ M 82,589,933 ) ആണ്, ഇത് ഡിസംബർ 7, 2018 ൽ പാട്രിക് ലാരോച്ചെ കണ്ടെത്തി.
2020 ഡിസംബർ 4 ന്, 100 ദശലക്ഷത്തിൽ താഴെയുള്ള എല്ലാ എക്സ്പോണന്റുകളും ഒരു തവണയെങ്കിലും പരിശോധിച്ചതിന് ശേഷം പദ്ധതി ഒരു പ്രധാന നാഴികക്കല്ല് കടന്നു.
കണ്ടെത്തിയ അഭാജ്യങ്ങൾ # കണ്ടെത്തിയ തീയതി അഭാജ്യം M p അക്കങ്ങളുടെ എണ്ണം പ്രോസസ്സർ 35 നവംബർ 13, 1996 M 1398269 420,921 പെന്റിയം (90 MHz ) 36 ആഗസ്റ്റ് 24, 1997 M 2976221 895,932 പെന്റിയം (100 MHz) 37 ജനുവരി 27, 1998 M 3021377 909,526 പെന്റിയം (200 MHz) 38 ജൂൺ 1, 1999 M 6972593 2,098,960 പെന്റിയം (350 MHz) 39 നവംബർ 14, 2001 M 13466917 4,053,946 AMD T-Bird (800 MHz) 40 നവംബർ 17, 2003 M 20996011 6,320,430 പെന്റിയം (2 GHz) 41 മേയ് 15, 2004 M 24036583 7,235,733 Pentium 4 (2.4 GHz) 42 ഫെബ്രുവരി 18, 2005 M 25964951 7,816,230 Pentium 4 (2.4 GHz) 43 ഡിസംബർ 15, 2005 M 30402457 9,152,052 Pentium 4 (2 GHz overclocked to 3 GHz) 44 സെപ്റ്റംബർ
4, 2006 M 32582657 9,808,358 Pentium 4 (3 GHz) 45 സെപ്റ്റംബർ 6, 2008 M 37156667 11,185,272 Intel Core 2 Duo (2.83 GHz) 46 ജൂൺ 4, 2009 M 42643801 12,837,064 Intel Core 2 Duo (3 GHz) 47 ആഗസ്റ്റ് 23, 2008 M 43112609 12,978,189 Intel Core 2 Duo E6600 CPU (2.4 GHz) 48 ജനുവരി 25, 2013 M 57885161 17,425,170 Intel Core 2 Duo E8400 @ 3.00 GHz 49 ജനുവരി 7, 2016 M 74207281 22,338,618 Intel Core i7-4790 50 ഡിസംബർ 26, 2017 M 77232917 23,249,425 Intel Core i5-6600 51 ഡിസംബർ 7, 2018 M 82589933 24,862,048 Intel Core i5-4590T അവലംബങ്ങൾ
ജി.എൽ.പി.എസ്. വെളിനല്ലൂർ
കൊല്ലം ജില്ലയിലെ കൊട്ടാരക്കര താലൂക്കിലെ വെളിയം ഉപജില്ലയിൽ വെളിനല്ലൂർ ഗ്രാമപഞ്ചായത്തിന്റെ ഹൃദയ ഭാഗത്തായിസ്ഥിതി ചെയ്യുന്ന ഒരു മികച്ച വിദ്യാലയമാണ് ജി എൽ പി എസ് വെളിനല്ലൂർ.
ഏകദേശം 150 വർഷം പഴക്കമുള്ള സ്കൂൾ ആണിത്.
ജി.എൽ.പി സ്കൂൾ പൂവറൻതോട് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കോഴിക്കോട് ജില്ലയിലെ കൂടരഞ്ഞി പഞ്ചായത്തിലെ പൂവാറൻതോട് ഗ്രാമത്തിലാണ് വിദ്യാലയം സ്ഥിതി ചെയ്യുന്നത് ,മുക്കം ഉപജില്ലയിലെ ഈ സ്ഥാപനം 1973 ൽ സിഥാപിതമായി.
ജില്ലയുടെ ഏറ്റവും കിഴക്ക് നഗരത്തിൽ നിന്നും 65 കി.
അകലെയാണ് പൂവാറൻതോട് ഗവ.
എൽ.പി.സ്കൂൾ.
1973 ലാണ് പൂവാറൻതോട് ഗവൺമെന്റ് എൽ.പി. സ്കൂൾ ആരംഭിക്കുന്നത്.
വയലിൽ ബീരാൻ കുട്ടി ഹാജി സംഭാവനയായി നൽകിയ ഒരേക്കർ സ്ഥലത്താണ് സ്കൂൾ നിർമ്മിച്ചത്.
ആദ്യകാലം മുതലേ നാട്ടുകാരുടെ പിന്തുണയോടെ പ്രവർത്തിച്ചു വരുന്ന ഈ വിദ്യാലയം പുല്ലുമേഞ്ഞ  ഷെഡുകളിലായിരുന്നു പ്രവർത്തിച്ചു തുടങ്ങിയത്.
അന്ന് ഷെഡ്  മേയാനുള്ള കറാച്ചിപുല്ല്  മൂന്ന് കി.
അകലെയുള്ള ഉടുമ്പുപാറയിൽ നിന്ന് രക്ഷിതാക്കൾ തന്നെയാണ്  കൊയ്തു കൊണ്ടുവന്നിരുന്നത്.
ഇപ്പോൾ കോൺക്രീറ്റിലും ഓടു കൊണ്ടു മേഞ്ഞതുമായ ഓരോ കെട്ടിടങ്ങളായി.
സർക്കാറിന്റെയും പി.ടി.എ യുടെയും മറ്റു സന്നദ്ധ സംഘടനകളുടെയും വിവിധ പദ്ധതികളും  ഇവിടെ നടപ്പിൽ വരുത്തിയിട്ടുണ്ട്.
സമ്പൂർണ വായനാ ഗ്രാമം പദ്ധതിയുടെ ഭാഗമായി പി.ടി.എ.യുടെ സഹകരണത്തോടെയുള്ള പൊതുജനവായനശാലയും, വീട്ടു ലൈബ്രറിയും ,ബസ്സ് കാത്തിരിപ്പു കേന്ദ്രങ്ങളിലെ പത്രവിതരണവും , അങ്ങാടികളിൽ സ്ഥാപിച്ച മൂന്ന്
പുസ്തകപ്പുരകളും  ഈ വിദ്യാലയത്തിന്റെ ശ്രദ്ധേയമായ പ്രവർത്തനങ്ങളാണ്.
ജി.കെ. പിള്ള ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/G.
മലയാളത്തിലെ ഒരു സിനിമ, സീരിയൽ, നടനായിരുന്നു ഗോവിന്ദപിള്ള കേശവപിള്ള എന്ന ജി.കെ. പിള്ള (ജീവിതകാലം: 1924 - 2021) 65 വർഷമായി അഭിനയ രംഗത്ത് സജീവമായി പ്രവർത്തിച്ചുവരുന്ന അദ്ദേഹം ഏതാണ്ട് 325 ലധികം മലയാള സിനിമകളിൽ അഭിനയിച്ചിട്ടുണ്ട്.
സിനിമയിലും ടെലിവിഷനിലും വില്ലൻ വേഷങ്ങൾ അവതരിപ്പിച്ചതിലൂടെ പ്രശസ്തനായിരുന്നു അദ്ദേഹം.
തിരുവനന്തപുരം ജില്ലയിലെ വർക്കലയിലെ ഇടവയ്ക്കടുത്ത് മാന്തറവീട്ടിൽ പെരുംപാട്ടത്തിൽ ഗോവിന്ദപിള്ളയുടെയും ജാനകിയുടെയും മകനായി ജനനം.
ചിറയിൻകീഴ് ശ്രീചിത്തിരവിലാസം സ്‌കൂളിൽ വിദ്യാഭ്യാസം.
പല ക്ലാസുകളിലായി ഇക്കാലയളവിൽ ഇദ്ദേഹത്തോടൊപ്പം പ്രേംനസീർ , ഭരത്‌ഗോപി , ശോഭന പരമേശ്വരൻ നായർ തുടങ്ങിയ പ്രമുഖരായ വ്യക്തികൾ ഈ സ്കൂളിൽ പഠിച്ചിരുന്നു.
നാട്ടിലെ സ്വാതന്ത്ര്യസമര സേനാനികൾക്കൊപ്പം ജി.കെ. പിള്ളയെന്ന പതിന്നാലുകാരൻ ജാഥയിലും മറ്റും പങ്കെടുത്തിരുന്നത് മാതാപിതാക്കളെ ഏറെ വിഷമിപ്പിച്ചിരുന്നു.
അങ്ങനെയിരിക്കെ പിള്ള ഒരു രാത്രിയിൽ നാടുവിട്ടു.
ചുറ്റിത്തിരിഞ്ഞു ചാക്കയിലെ സൈനിക റിക്രൂട്ട്‌മെന്റ് ക്യാമ്പിൽ എത്തിയ ഇദ്ദേഹത്തിന് യോഗ്യതാ പരിശോധന കടന്നു കൂടാനായി.
മദ്രാസ് റെജിമെന്റിലെ പാളയംകോട്ടയിൽ ആയിരുന്നു ആദ്യനിയമനം.
പിന്നീട് അവിടെ നിന്നും കോയമ്പത്തൂരിലെ മധുക്കരയിലേക്ക്.
രണ്ടാം ലോകമഹായുദ്ധത്തെ തുടർന്ന് സിംഗപ്പൂർ , ബർമ്മ , സുമാത്ര എന്നീ രാജ്യങ്ങളിൽ സേവനം അനുഷ്ഠിക്കേണ്ടി വന്നു.
ഇന്ത്യയിൽ തിരികെയെത്തിയ ശേഷവും രാജ്യത്തിന്റെ വിവിധഭാഗങ്ങളിലായി സേവനം തുടർന്ന്.
ഇന്തോ-പാക് യുദ്ധത്തിലും പങ്കെടുത്തു.
ഒടുവിൽ മദ്രാസ് റെജിമെന്റിന്റെ ഊട്ടി വില്ലിംഗ്ടണിലെ ഹെഡ്‌ക്വാർട്ടേഴ്‌സിലേക്ക് പോസ്റ്റുചെയ്തു.
ഇവിടുത്തെ സൈനിക ക്യാമ്പിൽ നടന്ന നാടകം കളിയിൽ  ജി.കെ.യുടെ അഭിനയം ഏറെ പ്രശംസ പിടിച്ചു പറ്റി.
സഹപ്രവർത്തകരുടെ പ്രശംസകളും പ്രോത്സാഹനങ്ങളും ജി.കെ. പിള്ളയുടെ അഭിനയഭ്രമം വർദ്ധിപ്പിച്ചു.
15 വർഷം പട്ടാളത്തിൽ സേവനം നടത്തിയാൽ മാത്രം ലഭ്യമാകുന്ന ആനുകൂല്യങ്ങളെയെല്ലാം അവഗണിച്ചു കൊണ്ട് തന്റെ സൈനികജീവിതത്തിന്റെ 13-ആം വർഷം അഭിനയമോഹവുമായി  നാട്ടിലേക്ക് മടങ്ങി.
നാട്ടിലും കോടാമ്പക്കത്തുമായുള്ള ഏറെ അലച്ചിലുകൾക്കും അന്വേഷണങ്ങൾക്കും ഒടുവിൽ സ്‌നേഹസീമ എന്ന ചിത്രത്തിൽ പൂപ്പള്ളി തോമസ് എന്ന ആദ്യ കഥാപാത്രത്തെ അവതരിപ്പിക്കുവാൻ അവസരം ലഭിച്ചു.
തുടർന്ന് ഹരിശ്ചന്ദ്ര , മന്ത്രവാദി , സ്‌നാപക യോഹന്നാൻ , പട്ടാഭിഷേകം , നായരു പിടിച്ച പുലിവാല് , കൂടപ്പിറപ്പ് എന്നിവയിൽ വേഷമിട്ടു.
കണ്ണൂർ ഡീലക്‌സ് , സ്ഥാനാർഥി സാറാമ്മ , ലോട്ടറി ടിക്കറ്റ് , കോട്ടയം കൊലക്കേസ് , കൊച്ചിൻ എക്‌സ്പ്രസ് എന്നിവയിൽ പ്രധാന വില്ലൻ ജി.കെ. പിള്ളയായിരുന്നു.
ജി.കെ. പിള്ളയുടെ ഉയരമേറിയ ശരീരപ്രകൃതവും ശബ്ദഗാഭീര്യവും വില്ലൻ വേഷങ്ങൾക്ക് കൂടുതൽ തന്മയത്വം നൽകി.
327-ലേറെ ചലച്ചിത്രങ്ങളിൽ അഭിനയിച്ചു കഴിഞ്ഞ ഇദ്ദേഹം ടെലിവിഷൻ രംഗത്തെയും സജീവ സാന്നിധ്യമായിരുന്നു.
ഭാര്യ: പരേതയായ ഉല്പലാക്ഷിയമ്മ (2011-ൽ അന്തരിച്ചു).
മക്കൾ: കെ. പ്രതാപചന്ദ്രൻ, ശ്രീകല ആർ. നായർ, ശ്രീലേഖ മോഹൻ, ശ്രീകുമാരി ബി. പിള്ള, ചന്ദ്രമോഹനൻ, പ്രിയദർശൻ .
പ്രിയദർശൻ ചില സിനിമകളിൽ അഭിനയിച്ചിരുന്നുവെങ്കിലും പിന്നീട് ചലച്ചിത്രമേഖലയിൽ സജീവമായി തുടർന്നില്ല.
സിനിമകൾ (ഭാഗികം) സ്നേഹസീമ (1954) - പൂപ്പള്ളി തോമസ് മന്ത്രവാദി (1956) ദേവ സുന്ദരിi (1957) അച്ഛനും മകനും (1957) മിന്നുന്നതെല്ലാം പൊന്നല്ല (1957) നായരു പിടിച്ച പുലിവാൽ (1958) - ഗോപി അരപ്പവൻ (1961) ജ്ഞാനസുന്ദരി (1961) as King Shimayon ഉമ്മിണി തങ്ക (1961) - രാമൻ തമ്പി ശ്രീരാമ പട്ടാഭിഷേകം (1962) വിധി തന്ന വിളക്ക് (1962) വേലുത്തമ്പി ദളവ (1962) സ്വർഗ്ഗരാജ്യം (1962) സ്നാപകയോഹന്നാൻ (1963) as Pilate കലയും കാമിനിയും (1963) കടത്തുകാരൻ (1965) as Rajan രജമല്ലി (1965) കാവ്യമേള (1965) as Dr.Panikkar കളിത്തോഴൻ (1966) പുത്രി (1966) as Chackochan സ്ഥാനാർത്ഥി സാറാമ്മ (1966) as Thomachan കനകച്ചിലങ്ക (1966) തറവാട്ടമ്മ (1966) - മാധവൻകുട്ടി കടമറ്റത്തച്ഛൻ (1966) അശ്വമേധം (1967) - മോഹനന്റെ പിതാവ് ഭാഗ്യമുദ്രa (1967) ഒള്ളതു മതി (1967) പൂജ (1967) ചിത്രമേള (1967) പാതിരാ പാട്ട് (1967) കോട്ടയം കൊലക്കേസ് (1967) കൊച്ചിൻ എക്സ്പ്രസ് (1967) കാണാത്ത വേഷങ്ങൾ (1967) ഇൻസ്പെക്ടർ (1968) പുന്നപ്ര വയലാർ (1968) - എസ്.ഐ. രാജൻ ലക്ഷപ്രഭു (1968) കായൽക്കരയിൽ (1968) അഞ്ചുസുന്ദരികൾ (1968) പാടുന്ന പുഴ (1968) as ഗോവിന്ദ പിള്ള അഗ്നിപരീക്ഷ (1968) as കൃഷ്ണ കുറുപ്പ് ഡേഞ്ചർ ബിസ്കറ്റ് (1969) as കെ.ജെ. പിള്ള കണ്ണൂർ ഡീലക്സ് (1969) as കെ.ബി. പിള്ള മൂടൽമഞ്ഞ് (1970) as ചന്ദ്രശേഖരൻ നായർ നാഴികക്കല്ല് (1970) എഴുതാത്ത കഥ (1970) ഒതേനന്റെ മകൻ (1970) - കുങ്കൻ ലോട്ടറി ടിക്കറ്റ് (1970) മിണ്ടാപ്പെണ്ണ് (1970) as കുഞ്ഞിക്കേളു മേനോൻ കാക്കത്തമ്പുരാട്ടി (1970) വിമോചനസമരം (1971) അഗ്നിമൃഗം (1971) യോഗമുള്ളവൾ (1971) പഞ്ചവൻ കാട് (1971) - താണു പിള്ള ആരോമലുണ്ണി (1972) നൃത്തശാല (1972) - വമ്പൻ വേലായുധൻ മായ (1972) - പങ്കി പിള്ള ജീസസ് (1973) തേനരുവി (1973) ഫുട്ബോൾ ചാമ്പ്യൻ (1973) - ജോൺ സ്റ്റീഫൻ പൊന്നാപുരം കോട്ട (1973) തുമ്പോലാർച്ച (1974) - ഉദയപ്പ ചേകവർ ദുർഗ്ഗ (1974) ഉദ്യാനലക്ഷ്മി (1976) സീമന്ത പുത്രൻ (1976) ലൈറ്റ് ഹൌസ് (1976) അവൾ ഒരു ദേവാലയം (1977) ശ്രീമദ് ഭവഗദ് ഗീത (1977) കടുവയെ പിടിച്ച കിടുവ (1977) തച്ചോളി അമ്പു (1978) കടത്തനാട്ട് മാക്കം (1978) ആനക്കളരി (1978) ആനപ്പാച്ചൻ (1978) രാജു റഹീം (1978) ഇരുമ്പഴികൾ (1979) - ശങ്കര പിള്ള ചൂള (1979) ലാവ (1980) - പോലീസ് ഓഫീസർ പാലാട്ട് കുഞ്ഞിക്കണ്ണൻ (1980) ചോര ചുവന്ന ചോര (1980) ചന്ദ്രഹാസം (1980) ദീപം (1980) വെടിക്കെട്ട് (1980) സഞ്ചാരി (1981) - കേശവൻ അവതാരം (1981) - പരമേശ്വരൻ പിള്ള വളർത്തുമൃഗങ്ങൾ (1981) മനസ്സിന്റെ തീർത്ഥയാത്ര (1981) ഒരിക്കൽക്കൂടി (1981) അങ്കുരം (1982) ഈ നാട് (1982) - ജോഷി ജോൺ പടയോട്ടം (1982) വിധിച്ചതും കൊതിച്ചതും (1982) ജംബുലിംഗം (1982) രതിലയം (1983) ഇനിയെങ്കിലും (1983) ആഴി (1985) വെള്ളം (1985) കുളമ്പടികൾ (1986) ആഗസ്റ്റ് 1 (1988) ഈ രാവിൽ (2001) കനവ് (2002) മധുരം (2002) കൂട്ട് (2004) മുഖമറിയാതെ (2006) നാലു പെണ്ണുങ്ങൾ (2007) തത്വമസി (2009) ഞാൻ സഞ്ചാരി (2010) കാര്യസ്ഥൻ (2010) ദ മെട്രോ (2011) വാണിംഗ് (2012) ലോക സമസ്ത (2015) എലഞ്ഞിക്കാവ് പി.ഓ. (2015) ചിറകൊടിഞ്ഞ കിനാവുകൾ (2015) തിങ്കൾ മുതൽ വെള്ളി വരെ (2015) വിശ്വ വിഖ്യാതരായ പയ്യൻമാർ (2017) നിമിഷം (2018) എൻറെ സത്യാന്വേഷണ പരീക്ഷകൾ അവലംബം
ജി.കെ. ചെസ്റ്റർട്ടൺ ഇംഗ്ലീഷ് വിലാസം https://ml.wikipedia.org/wiki/G.
_Chesterton
ഗിൽബർട്ട് കീത്ത് ചെസ്റ്റർട്ടൺ (ജനനം: 29 മേയ് 1874; മരണം 14 ജൂൺ 1936) ഒരു ഇംഗ്ലീഷ് എഴുത്തുകാരനായിരുന്നു.
അദ്ദേഹത്തിന്റെ ബഹുലവും, വൈവിധ്യപൂർണ്ണവുമായ രചനാജീവിതം, തത്ത്വചിന്ത, സത്താമീമാംസ(ontology), കവിത, നാടകം, പത്രപ്രവർത്തനം, പ്രഭാഷണം, സം‌വാദം, ജീവചരിത്രം, ക്രിസ്തീയ പക്ഷസ്ഥാപനം(Christian apologetic), ഫാന്റസി, കുറ്റാന്വേഷണകഥകൾ എന്നീ മേഖലകളെ തൊട്ടു നിൽക്കുന്നു.
"വൈരുദ്ധ്യങ്ങളുടെ രാജാവ്" എന്നു ചെസ്റ്റർട്ടൺ വിശേഷിപ്പിക്കപ്പെട്ടിട്ടുണ്ട്.
ചെസ്റ്റർട്ടന്റെ ജീവചരിത്രങ്ങളിലൊന്നിനെ നിരൂപണം ചെയ്ത, ടൈം വാരിക അദ്ദേഹത്തിന്റെ രചനാശൈലിയെക്കുറിച്ച് ഇങ്ങനെ പറഞ്ഞു: "സാധിക്കുമ്പോഴൊക്കെ ചെസ്റ്റർട്ടൺ തന്റെ നിലപാടുകൾ ഉറപ്പിച്ചത് പഴമൊഴികളുടേയും, ആപ്തവാക്യങ്ങളുടേയും സഹായത്തോടെയാണ്‌.  എന്നാൽ അവയെ മൂന്നേ തന്നെ "ശ്രദ്ധാപൂർ‌വം അകം‌പുറമാക്കിയ ശേഷം" ആണ്‌‌ അദ്ദേഹം ഉപയോഗിച്ചത്."
"കള്ളന്മാർ സ്വകാര്യസ്വത്തിനെ മാനിക്കുന്നു; കൂടുതൽ മാനിക്കാൻ കഴിയുമാറ് അതിനെ തങ്ങളുടേതാകാൻ ആഗ്രഹിക്കുക മാത്രമാണ്‌ അവർ ചെയ്യുന്നത്"  എന്ന അദ്ദേഹത്തിന്റെ നിരീക്ഷണം ഇതിനുദാഹരണമാണ്‌.
ചെസ്റ്റർട്ടന്റെ പക്ഷസ്ഥാപനരചനകൾ(apologetics) പ്രസിദ്ധമാണ്‌.
അദ്ദേഹത്തിന്റെ നിലപാടുകളോടു വിയോഗിച്ചവരിൽ ചിലർ പോലും, യാഥാസ്ഥിതികത (Orthodoxy), ചിരന്തനമനുഷ്യൻ (The Everlasting Man) മുതലായ കൃതികളുടെ സാർ‌വലൗകിക മൂല്യം അംഗീകരിച്ചു.
രാഷ്ടീയചിന്തകനെന്ന നിലയിൽ ചെസ്റ്റർട്ടൺ പുരോഗമനവാദത്തേയും യാഥാസ്ഥിതികതയേയും എതിർത്തു.
അതിന്‌ അദ്ദേഹം പറഞ്ഞ ന്യായം ഇതായിരുന്നു: "ആധുനികലോകം മുഴുവൻ, യാഥാസ്ഥിതിക, പുരോഗമന ചേരികളായി തിരിഞ്ഞിരിക്കുന്നു. (പുതിയ) അബദ്ധങ്ങൾ വരുത്തിക്കൊണ്ടേയിരിക്കുക എന്നത് പുരോഗമനവാദികളുടേയും അബദ്ധങ്ങളുടെ തിരുത്തൽ തടയുകയെന്നത് യാഥാസ്ഥിതികരുടേയും തൊഴിലായിരിക്കുന്നു."
യാഥാസ്ഥിതിക ക്രിസ്ത്യാനിയായി സ്വയം വിശേഷിപ്പിച്ച ചെസ്റ്റർട്ടന്റെ നിലപാടുകൾ മിക്കപ്പോഴും കത്തോലിക്കാ വിശ്വാസവുമായി ഒത്തുപോയിരുന്നു.
ഒടുവിൽ അദ്ദേഹം ആംഗ്ലിക്കൻ സഭയിൽ നിന്ന് കത്തോലിക്കാസഭയിലേയ്ക്ക് പരിവർത്തിതനായി.
ചെസ്റ്റർട്ടന്റെ "സുഹൃദ്ശത്രു"(friendly enemy) ആയിരുന്ന ജോർജ്ജ് ബർണാർഡ് ഷാ , "അമാനുഷമായ ധിഷണയുള്ള മനുഷ്യൻ" എന്നാണ്‌ അദ്ദേഹത്തെ വിശേഷിപ്പിച്ചത്.
80 പുസ്തകങ്ങളും, 200 ചെറുകഥകളും നാലായിരത്തോലം ലേഖനങ്ങളും എഴുതിയ ചെസ്റ്റർട്ടൺ ഫാദർ ബ്രൗൺ എന്ന കഥാപാത്രത്തിന്റെ സ്രഷ്ടാവെന്ന നിലയിലാാണ് ഇന്ന് കൂടുതലായും ഓർമിക്കപെടുന്നത്.
14 ജൂൺ 1936ന് രാവിലെ ഹൃദയതകരാറ് കാരണമായിരുന്നു മരണം.
ജീവിതം ചെസ്റ്റർട്ടൺ 1898-ൽ അദ്ദേഹത്തിന്റെ വിവാഹനിശ്ചയ സമയത്ത്
ലണ്ടണിൽ കെൻസിങ്ടണിലെ ക്യാമ്പ്ഡെൻ കുന്നിൽ ജനിച്ച ചെസ്റ്റർട്ടൺ പഠിച്ചത് സെയിന്റ് പാൾസ് സ്കൂളിലായിരുന്നു.
തുടർന്ന്  ഒരു രേഖാചിത്രകാരനാകാനായി മദ്ധ്യ ലണ്ടണിലെ സ്ലേഡ് കാലാവിദ്യാലയത്തിൽ ചേർന്ന അദ്ദേഹം, ഒപ്പം ലണ്ടൺ സർ‌വകലാശാലയിൽ സാഹിത്യം പഠിക്കാനും തുടങ്ങി.
എന്നാൽ രണ്ടിടത്തും പഠനം പൂർത്തിയാക്കി ബിരുദം എടുക്കാനായില്ല.
1896-ൽ അദ്ദേഹം ലണ്ടണിലെ റെഡ്‌വേ ആൻഡ് ടി.ഫിഷർ എന്ന പ്രസാധന സ്ഥാപനത്തിൽ ജോലിക്കു ചേർന്ന്, 1902 വരെ അവിടെ തുടർന്നു.
ഇക്കാലത്തു തന്നെ ഒരു സ്വതന്ത്ര കലാസാഹിത്യവിമർശകനെന്ന നിലയിൽ എഴുത്തിൽ അരങ്ങേറ്റവും നടത്തി.
1901-ൽ ഫ്രാൻസസ് ബ്ലോഗ് എന്ന വനിതയെ ചെസ്റ്റർട്ടൺ വിവാഹം കഴിച്ചു.
1902-ൽ ലണ്ടണിലെ ഡെയ്‌ലി ന്യൂസ് ദിനപത്രം അദ്ദേഹത്തിന്റെ ഒരു കോളം തുടങ്ങി.
"1905-ൽ ദ ഇല്ലസ്ട്രേറ്റഡ് ലണ്ടൻ ന്യൂസ്" എന്ന പത്രത്തിൽ തുടങ്ങിയ കോളം ചെസ്റ്റർട്ടൺ അടുത്ത 30 വർഷത്തേയ്ക്ക് തുടർന്നു.
ചെറുപ്പത്തിൽ താൻ നിഗൂഡശാസ്ത്രങ്ങളിൽ തത്പരനായിരുന്നെന്നും സഹോദരൻ സിസിലിനോടോത്ത്, പരേതാത്മാക്കളോട് സംസാരിക്കാൻ സഹായിക്കുന്നതായി പറയപ്പെടുന്ന ഔവിജാ പലകകളിൽ പരീക്ഷണം നടത്തിയിരുന്നെന്നും ചെസ്റ്റർട്ടൺ പറയുന്നു.
എന്നാൽ വളർന്നു വന്നതോടെ അദ്ദേഹം യാഥാസ്ഥിതിക ക്രിസ്തീയതയിലേക്കു തിരിഞ്ഞു.
ഒടുവിൽ ഇതു കലാശിച്ചത് 1922-ൽ കത്തോലിക്കാ മതത്തിലേയ്ക്കുള്ള അദ്ദേഹത്തിന്റെ പരിവർത്തനത്തിലാണ്‌.
തുടക്കത്തിൽ തന്നെ ചെസ്റ്റർട്ടൺ കലയിൽ താത്പര്യവും സാമർത്ഥ്യവും പ്രകടിപ്പിച്ചു.
ഒരു കലാകാരനാകാനാണ്‌ അദ്ദേഹം ഉദ്ദേശിച്ചിരുന്നത്.
അമൂർത്തമായ ആശയങ്ങളെ മറക്കാനാവാത്ത മൂർത്തരൂപങ്ങളായി മാറ്റിയെടുക്കാനുള്ള കഴിവ് അദ്ദേഹത്തിന്റെ രചനകളിൽ കാണാം.
അദ്ദേഹത്തിന്റെ  കഥകൾ പോലും അന്യാപദേശങ്ങളായാണ്‌ കാണപ്പെടുന്നത്.
പരസ്യസം‌വാദങ്ങൾ ഇഷ്ടപ്പെട്ടിരുന്ന ചെസ്റ്റർട്ടൺ, ജോർജ്ജ് ബർണാഡ് ഷാ, എച്ച്.ജി.വെൽസ്, ബെർട്രാൻഡ് റസ്സൽ, ക്ലാരൻസ് ഡാരോതുടങ്ങിയവരുമായി സം‌വാദങ്ങളിൽ ഏർപ്പെട്ടു.
ഒരിക്കലും വിതരണം ചെയ്യപ്പെടാതെ പോയ ഒരു നിശ്ശബ്ദ ചലച്ചിത്രത്തിൽ താനും ഷായും കൗബോയ്‌മാരായി വേഷമിട്ടെന്ന് ചെസ്റ്റർട്ടൺ ആത്മകഥയിൽ പറയുന്നു.
ചെസ്റ്റർട്ടന്റെ ആറടി നാലിഞ്ച് ഉയരവും 130 കിലോഗ്രാം ഭാരവുമുള്ള വലിയ ശരീരവും അദ്ദേഹത്തിന്റെ മറവിയും വസ്ത്രധാരണത്തിലേയും പെരുമാറ്റത്തിലേയും കിറുക്കുകളും മറ്റും ഫലിത കഥകൾക്കു വിഷയമായിട്ടുണ്ട്.
ബക്കിംഗാംഷയറിലെ ബീക്കൺസ്‌ഫീൽഡിലുള്ള വീട്ടിൽ 1936 ജൂൺ 14-ന്‌ ചെസ്റ്റർട്ടൺ മരിച്ചു.
വെസ്റ്റ് മിൻസ്റ്റർ ഭദ്രാസനപ്പള്ളിയിലെ അനുസ്മരണാബലിയിൽ ചരമപ്രസംഗം നടത്തിയത് അദ്ദേഹത്തിന്റെ സുഹൃത്ത് റോണാൾഡ് നോക്സ് ആയിരുന്നു.
ബീക്കൺസ്‌ഫീൽഡിൽ റോമൻ കത്തോലിക്കാ സിമിത്തേരിയിലാണ്‌ അദ്ദേഹം സംസ്കരിക്കപ്പെട്ടിരിക്കുന്നത്.
രചനാലോകം ചെസ്റ്റർട്ടൺ 1905-ൽ, ഛായാഗ്രാഹകൻ അൽ‌വിൻ ലാങ്ങ്ടൺ കോബേൺ എടുത്ത ചിത്രം
ചെസ്റ്റർട്ടൺ 80-ഓളം പുസ്തകങ്ങൾ എഴുതി.
നൂറുകണക്കിനു കവിതകളും, 200-ഓളം ചെറുകഥകളും, 4000-ത്തിനടുത്തു വരുന്ന ലേഖനങ്ങളും അനേകം നാടകങ്ങളും അദ്ദേഹത്തിന്റേതായുണ്ട്.
അദ്ദേഹം ഒരു സാമൂഹ്യവിമർശകനും, ചരിത്രകാരനും, നാടകകൃത്തും, ആഖ്യയികാകാരനും, കത്തോലിക്കാദൈവശാസ്ത്രജ്ഞനും, പക്ഷസ്ഥാപകനും, സം‌വാദകനും എല്ലാമായിരുന്നു.
"ഡെയ്‌ലി ന്യൂസ്", "ഇല്ലസ്ട്രേറ്റഡ് ലണ്ടൻ ന്യൂസ്", അദ്ദേഹം തന്നെ നടത്തിയിരുന്നു "ജി.കെ-യുടെ വാരിക" എന്നീ പ്രസിദ്ധീകരണങ്ങളിൽ ചെസ്റ്റർട്ടന്റെ കോളങ്ങൾ പത്യക്ഷപ്പെട്ടു;  ബ്രിട്ടാണിക്കാ വിജ്ഞാനകോശത്തിനു വേണ്ടിയും അദ്ദേഹം ലേഖനങ്ങൾ എഴുതി.
1929-ലെ പതിനാലാം പതിപ്പിൽ ചാൾസ് ഡിക്കെൻസിനെക്കുറിച്ചുള്ള ലേഖനവും, ഹാസ്യത്തെക്കുറിച്ചുള്ള ലേഖനത്തിന്റെ ഒരു ഭാഗവും ചെസ്റ്റർട്ടൺ എഴുതിയതായിരുന്നു.
അദ്ദേഹം സൃഷ്ടിച്ച കഥാപാത്രങ്ങളിൽ ഏറ്റവും അറിയപ്പെടുന്നത് അപസർപ്പക-പുരോഹിതൻ ഫാദർ ബ്രൗണാണെങ്കിലും ഏറ്റവും അറിയപ്പെടുന്ന നോവൽ വ്യഴാഴ്ച ആയിരുന്ന മനുഷ്യൻ (The Man Who Was Thursday) ആണ്‌.
കത്തോലിക്കാ സഭയിൽ സ്വീകരിക്കപ്പെടുന്നതിന്‌  വളരെ മുൻപു തന്നെ അദ്ദേഹം ഉറച്ച ക്രിസ്തുമതവിശ്വാസിയായിരുന്ന അദ്ദേഹത്തിന്റെ രചനകളിൽ ക്രിസ്തീയ പ്രമേയങ്ങളും പ്രതീകങ്ങളും നിറഞ്ഞുനിൽക്കുന്നു.
ചെസ്റ്റർട്ടന്റെ വിശ്വാസങ്ങളും അഭിപ്രായങ്ങളും പ്രതിഫലിപ്പിക്കുന്നവയെങ്കിലും അദ്ദേഹത്തിന്റെ കവിതകൾക്ക് വലിയ പ്രചാരമില്ല.
ഏറ്റവും നന്നായി എഴുതപ്പെട്ടിരിക്കുന്നത് ഒരുപക്ഷേ ലെപ്പാന്റോ ആയിരിക്കാം.
എന്നാൽ ഏറ്റവും അറിയപ്പെടുന്നത് ദ റോളിങ്ങ് ഇംഗ്ലീഷ് റോഡ് ആണ്‌.
സീക്രഡ് പീപ്പിൾ എന്ന കവിതയിലെ "നാം ഇംഗ്ലണ്ടിലെ ജനതയാണ്‌; നാം ഇതുവരേ മിണ്ടിയിട്ടില്ല"(we are the people of England; and we have not spoken yet) എന്ന വരികൾ പ്രസിദ്ധമാണ്‌.
"അ ബല്ലേഡ് ഓഫ് സൂയിസൈഡ്", "ദ ബല്ലേഡ് ഓഫ് ദ വൈറ്റ് ഹോഴ്സ്" എന്നീ കവിതകളും പ്രസിദ്ധമാണ്‌.
ചാൾസ് ഡിക്കൻസിനെക്കുറിച്ചുള്ള അദ്ദേഹത്തിന്റെ 1906-ലെ വിമർശനാത്മകപഠനം പരക്കെ പ്രശംസിക്കപ്പെട്ടിട്ടുണ്ട്.
പ്യൂരിറ്റൻ ഇംഗ്ലണ്ടിൽ എന്നതിനു പകരം ഉല്ലാസപ്രകൃതിയായ ഇംഗ്ലണ്ടിൽ(merry England) പെടുന്നയാളായാണ്‌ ചെസ്റ്റർട്ടൺ ഡിക്കൻസിനെ കണ്ടതെന്ന് ഇയാൻ കെർ വിലയിരുത്തി.
നർമ്മബോധവും ഫലിതവും ചെസ്റ്റർട്ടന്റെ രചനകളുടെ മുഖമുദ്രയായി നിന്നു.
ലോകത്തേയും, ഭരണകൂടങ്ങളേയും, രാഷ്ട്രനീതിയേയും, ധനശാസ്ത്രത്തേയും, തത്ത്വചിന്തയേയും, ദൈവശാസ്ത്രത്തേയും മറ്റും പറ്റി ഗൗരവതരമായ നിരീക്ഷണങ്ങൾ നടത്താൻ അദ്ദേഹം വൈരുദ്ധ്യധിഷ്ടിതമായൊരു ശൈലി അവലംബിച്ചു.
"ടൈംസ്" ദിനപത്രം "ലോകത്തെ ബാധിച്ചിരിക്കുന്നതെന്ത്?"
എന്ന വിഷയത്തെപ്പറ്റി പ്രമുഖരായ എഴുത്തുകാരിൽ നിന്ന് ലേഖനങ്ങൾ ആവശ്യപ്പെട്ടപ്പോൾ, മനുഷ്യന്റെ അധമാവസ്ഥയിലേയ്ക്കും വിനയത്തിന്റെ ആവശ്യകതയിലേക്കും വിരൽ ചൂണ്ടു അതിഹ്രസ്വമായ ഈ കത്തിലൂടെയാണ്‌ ചെസ്റ്റർട്ടൺ പ്രതികരിച്ചത്:
പ്രിയപ്പെട്ട സർ,
ഇതാ ഞാൻ.
താങ്കളുടെ വിശ്വസ്തൻ,
ജി.കെ.ചെസ്റ്റർട്ടൺ ആശയങ്ങൾ
ചെസ്റ്റർട്ടന്റെ രചനകളിൽ, ഇംഗ്ലീഷ് സാഹിത്യത്തിൽ മുന്നേയുണ്ടായിരുന്ന രണ്ടു സരണികൾ ഒത്തുചേരുന്നതായി ചില നിരീക്ഷകർ കരുതുന്നു.